વર્ષ ૨૦૧૮-૧૯નું કેન્દ્રીય બજેટ સરકારની રાજનીતિક છબીનું પ્રતિબિંબ છે. બજેટનું ભાષણ મીડિયાના માંધાતાઓ માટે લખવામાં આવ્યું હતું નહીંકે ભારતીય અર્થતંત્રની સમસ્યાઓના ઉકેલ માટે કોઈ હાલ રજુ કરવા માટે. નીતિવિષયક પહેલ તરીકે દાવો કરવામાં આવેલ મોટી મોટી જાહેરાતો, પ્રવર્તમાન નીતિઓને નવા પેકેજીંગ સાથે રજુ કરવાના પ્રયાસ થી વિશેષ કશુંજ નથી. જે ક્રુરતાપર્ણ રીતે નરેન્દ્ર મોદીની સરકાર રાજનીતિક દેખાવનો આશરો લઇ રહી છે અને તેને મીડિયા સવાલ નહિ પૂછીને મદદ કરી રહી છે તે આ પહેલાની સરકારોને શરમાવી દે છે.